hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fi hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ոստիկանությունում գրել են՝գլուխը պտտեցնելով, հարվածել է պատերին. գրավը հավաքել են ազատամարտիկները | Forrights.am
Հայաստանի քաղաքացիները, որոնք անցնում են տարբեր քրեական գործերով, հաճախ չունեն դատարանի կողմից սահմանված գրավը վճարել ու մնում են կալանքի մեջ: Այսդպես պատահեց Երևանի 28-ամյա բնակիչ Տիգրան Կարապետյանի հետ: Նա մարտի 30-ի գիշերը դուրս էր եկել գնումների, երբ իրեն մոտեցան Մալաթիայի բաժնի աշխատակիցները, հայհոյելով ու բռնություններ կիրառելով բերման ենթարկեցին իրենց հետ հանդուգն խոսելու համար:
Մարտի 29-ին նրա նկատմամբ որպես խափանման միջոց էր ընտրվել գրավ: Բայց Կարապետյանը մի ամիս է, չէր կարողանում հավաքել գրավի համար պահանջվող գումարը՝ 1 մլն 900 հազար դրամ:
Բազմազավակ ընտանիքը դժվար է ապրում: 1 մլն 900 հազար դրամը չափից դուրս մեծ գումար էր Կարապետյանների համար: Ընտանիքին մի կերպ հաջողվել է այն հավաքել, և մայիսի 1-ին Տիգրան Կարապետյանը ազատվել է  կալանքից: Փաստորեն, նա ստիպված էր մեկ ամիս բանտում մնալ: Այս մասին մեզ հայտնեց Տիգրան Կարապետյանի շահերը ներկայացնող փաստաբան Գուրգեն Հովհաննիսյանը:
«Տիգրանի հոր ընկերներն են օգնել, որ գումարը հավաքեն: Տիգրանի հայրը՝ Վարդան Հարությունյանը, մարտական մեծ ուղի ունի անցած, նա ղարաբաղյան պատերազմի մասնակից է, «Արամո» ջոկատի ազատամարտիկներից, Ապրիլյան պատերազմին էլ գնացել է, մասնակցել է: Քրեական գործում կան նրա վկայականի պատճենը, փստաթուղթր, պատվոգրեր, մեր հայրենիքի պաշտպաններից է եղել», — ասաց փաստաբանը:
Դատախազությանը, սակայն, ոչ ընտանիքի վիճակը, ոչ Տիգրանի հոր ով լինելը, ոչ էլ նույնիսկ արտակարգ դրությունը, որի պայմաններում դատարանները հաճախ են կալանքի կիրառումից հրաժարվում, չեն հետաքրքրում:
Դատախազությունը պահանջում է, որ Տիգրան Հարությունյանը նստի, և բողոքարկել է գրավ կիրառելու մասին դատարանի որոշումը: Բողոքը մակագրվել է դատավոր Լուսինե Աբգարյանին:
Օրերս ստացվել է նաև Տիգրան Հարությունյանի վնասվածքների վերաբերյալ դաբժշկական եզրակացությունը: «Եզրակացությամբ, Տիգրանը ստացել է միջին ծանրության վնասվածքներ, ինչը չէր կարող մեկ անգամ վայր ընկնելու հետևանք լինել, ինչպես գրել էին ոստիկանությունում: Նա սալջարդ ունի, այտոսկրի կոտրվածք, լուրջ տրավմաներ ունի, ու լիարժեք փորձաքննություն անցնելու դեպքում չի բացառվում, որ ավելի վատ վիճակ հայտնաբերի: Ոնց կարող է մարդն այսպիսի վիճակում պատիժ կրի: Չէ՞ որ կալանքը  պատժի է հաշվակցվում», — ասում է Գուրգեն Հովհաննիսյանը:
Նա պատմում է, որ բուժզննությունը իմիջիայլոց է իրականացվել. «Ես  մասնակցել եմ որոշ փորձաքննությունների, բժիշկների հետ վիճել եմ: Լավ չէին իրականացնում զննումը: Էս ինչ բժիշկը չկա, ասում էին, վաղը եկեք, մյուս օրը եկեք: Եթե ոստիկանի վերաբերյալ է լինում, կամ քննիչին է պետ լինում, իրենք շատ ավելի բարեխիղճ են կատարում հետազոտությունները, բայց եթե խոսքը ոստիկանության աշխատակցի կողմից ծեծի ենթարկված, խոշտանգված անձի է վերաբերում, սկսում են դանդաղ անելը, լոյալ իրավիճակ են ստեղծում»:
Փաստաբանը միջնորդել է, որ Տիգրանը լրացուցիչ փորձաքննության ենթարկվի:
Ոստիկանությունում  գրել էին, որ Տիգրանը գլուխը աջ ու ձախ պտտեցնելով, հարվածել է պատերին:
Տուժողի հարազատներից Մուշեղ Կարապետյանը հայտնեց Forrights.am-ին, որ խոշտանգման գործը հատուկ քննչական ծառայությունում «տեղից չի շարժվում»: Տիգրանն այս գործով տուժող է ճանաչվել, ցուցմունք է տվել, բայց կասկածյալ չկա:
Նախորդ նյութը«Երեխաներից մեծը՝ Լեոն, դպրոցական էր, 7 տարեկան, մյուսը՝ Մանանը՝ 5 տարեկան, հրաշք երեխաներ էին»․ նոր մանրամասներ ողբերգական դեպքից
Հաջորդ նյութըՀայաստանում հաստատվել է կորոնավիրուսով վարակվելու 163 դեպք. վարակվածների ընդհանուր թիվը 2782 է
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.